Domaća jabuka
<s>Domaća jabuka () je vjerovatno hibridnog porijekla, a nastala je u centralnim dijelovima Azije.</s><s>Njoj najsrodnija vrsta, Malus sieversii, se još uvijek može naći na planinama u Kazahstanu, Kirgistanu, Tadžikistanu i nekim dijelovima Kine, na nadmorskim visinama između 1200 i 1800 m. Kako su kroz ovaj predeo prolazili putni pravci koji su povezivali Kinu sa Bliskim Istokom i Evropom, vjerovatno su putnici ti koji su doprinijeli rasprostiranju jabuke van svoje domovine.</s><s>Postoje arheološki primerci jabuka iz Anadolije koji su stari nekih 85000 godina, mada se još uvijek sa sigurnošću ne može govoriti otkuda tu jabuke i da li su ih ljudi uzgajali.</s><s>Prvi podaci o kultivaciji jabuke govore o uzgoju u Anadoliji i sjevernoj Mezopotamiji u drugom milenijumu pne.</s><s>Do 500. pne. jabuka je vjerovatno bila uzgajana širom Perzijske Monarhije.</s><s>Kada je Aleksandar Makedonski zavladao tim područjima oko 1323 godine p.n.e. uzgoj jabuke se proširio kroz grčki (helenski) svijet.</s><s>Teofrast je razlikovao slatku domaću jabuku i kiselkaste divlje.</s>

<s>Usponom Rimskog Carstva razvilo se i voćarstvo, a domaća jabuka se proširila prema Zapadnoj i Sjevernoj Evropi.</s><s>Sa širenjem svog areala, domaća jabuka je dolazila u kontakt sa divljim vrstama roda Malus i često je hibridima obogaćivala svoj genotip.</s><s>Isto tako je jako brzo zamijenila ove divlje vrste u životu ljudi, tako da su one najpre potisnute a potom i vjerovatno iščezle.</s><s>Ovo bi značilo da jabuke koje su jeli Kelti, Franci, Gali i druga germanska plemena, kao i stari Slaveni, više ne postoje na planeti.</s>

<s>Od 13. vijeka jabuke su postale veoma uzgajana vrsta širom Evrope.</s><s>Tokom 16. i 17. vijeka evropski kolonisti prenose jabuku u Amerike, sredinom 17. vijeka prenose je u Južnu Afriku, a krajem 18. vijeka počinje uzgoj jabuke u Australiji i na Tasmaniji.</s><s>Tako domaća jabuka može zahvaliti napretku civilizacije na širenju areala.</s>

<s>Vanjske veze</s>

<s>Jabuka, opis 
 Slike poznatijih sorti jabuka 
 Opis nekih sorti jabuke</s>

<s>Voće
Ljekovito bilje
Sekvencirani genomi
Maleae</s>

